
	1.
	Noteikumu projekts
77. Finansējuma saņēmēji un to sadarbības partneri investīcijas otrās kārtas projekta īstenošanas laikā un piecus gadus pēc pēdējā maksājuma dalībvalstij, jeb līdz 2031. gada beigām, veikšanas nodrošina visu ar investīcijas otrās kārtas projekta īstenošanu saistīto dokumentu glabāšanu, tai skaitā investīcijas otrās kārtas projekta iesnieguma, jebkuru ar investīcijas otrās kārtas projektu saistīto sarakstes dokumentu, iepirkuma dokumentācijas, investīcijas otrās kārtas projekta noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisko spēku glabāšanu. Finansējuma saņēmēji un to sadarbības partneri, ja investīcijas otrās kārtas atbalsts tiek izmantots ieguldījumiem investīcijām infrastruktūrā, nodrošina dokumentu, kas apliecina šo noteikumu 67. punktā noteikto komercdarbības atbalsta izslēdzošo nosacījumu izpildi, glabāšanu infrastruktūras amortizācijas periodā.
	Iebildums
Lūdzam precīzi noteikt, kas uzraudzīs pēcuraudzības nodrošināšanu un kādā veidā pēcuzraudzība tiek plānota.
Piedāvātā redakcija
-
	Karīna Znotiņa (CFLA)

	2.
	MK sēdes protokollēmuma projekts
2. Atbalstīt, ka Atveseļošanas un noturības mehānisma plāna 5. komponentes "Ekonomikas transformācija un produktivitātes reforma" 5.2. reformu un investīciju virziena "Augstskolu pārvaldības modeļa maiņas nodrošināšana" 5.2.1.r. reformas "Augstākās izglītības un zinātnes izcilības un pārvaldības reforma" 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" ietvaros īstenoto investīcijas projektu pievienotās vērtības nodokļa izmaksas ne vairāk kā 5 684 461 euro apmērā tiks segtas no 74. resora “Gadskārtējā valsts budžeta izpildes procesā pārdalāmais finansējums” 80.00.00. programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
	Iebildums
Lūdzam savstarpēji salāgot pievienotās vērtības nodokļa izmaksu apmēru, jo protokollēmumā norādītais apmērs nesakrīt ar anotācijas sadaļā "3. Tiesību akta projekta ietekme uz valsts budžetu un pašvaldību budžetiem" un noteikumu projekta 12.punktā norādīto.
Piedāvātā redakcija
-
	Zane Barkovska (FM)

	3.
	Noteikumu projekts
I. Vispārīgie jautājumi
	Priekšlikums
Lūdzam izskatīt Eiropas Komisijas izteiktos komentārus par MK noteikumu projektu un attiecīgi nepieciešamības gadījumā to precizēt.

Piedāvātā redakcija
-
	Sanda Blumberga (FM) (Laura Naudiņa (FM) vietā)

	4.
	Noteikumu projekts
7.3.  uzraudzības rādītāji līdz 2024. gada 30. septembrim:
	Priekšlikums
Attiecībā uz MK noteikumu projekta 7.3.1. un 7.3.2.apakšpunktiem lūgums IZM izvērtēt, vai nav nepieciešams lietot Darbības kārtībā norādītās rādītāju vērtības, t.i., 150 un 45.

Piedāvātā redakcija
-
	Sanda Blumberga (FM) (Laura Naudiņa (FM) vietā)

	5.
	Noteikumu projekts
40. Ar šo noteikumu 19.2.1., 19.2.2., 19.2.3. un 19.3. apakšpunktā minēto darbību īstenošanu saistītām izmaksām nozares ministrija izstrādā vienkāršoto izmaksu metodiku un sadarbībā ar Finanšu ministriju publicē vienkāršoto izmaksu metodiku Eiropas Savienības fondu tīmekļa vietnē (www.esfondi.lv), nodrošinot vienkāršoto izmaksu metodikas pieejamību finansējuma saņēmējam, iesniedzot investīcijas otrās kārtas projekta iesniegumu un investīcijas otrās kārtas projekta īstenošanai nepieciešamo informāciju vadības informācijas sistēmā.
	Priekšlikums
Lūdzam izvērtēt un, ja attiecināms, precizēt noteikumu projekta 40. punktā ietverto informāciju par vienkāršotās izmaksu metodikas publicēšanu. Vēršam uzmanību, ka Eiropas Savienības fondu tīmekļa vietnē (www.esfondi.lv) tiek publicētās atbildīgo iestāžu izstrādātās vienkāršotās izmaksu metodikas Eiropas Savienības fondu specifisko atbalsta mērķu īstenošanai.

Piedāvātā redakcija
-
	Sintija Gedvila (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām precizēt anotācijas 1.3. sadaļas "Pašreizējā situācija, problēmas un risinājumi" apakšsadaļā "Risinājuma apraksts" pieejamo finansējumu saskaņā ar MK noteikumu 12.punktu.
Piedāvātā redakcija
-
	Līga Ozoliņa (CFLA)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam, papildināt anotācijas risinājuma apraksta sadaļu, ņemot vērā, ka MK noteikumu 25.punkts ir papildināts ar 25.7. apakšpunktu, kurš paredz - projekta īstenošanā iesaistītā zinātniskā vai akadēmiskā personāla profesionālās kompetences pilnveidi (mācības) un MK noteikumu 37.punkts papildināts ar 37.7.apakšpunktu - projekta īstenošanā iesaistītā zinātniskā vai akadēmiskā personāla profesionālās kompetences pilnveides (mācību) izmaksas, skaidrojot, kāda veida profesionālās kompetences pilnveides mācības šīs investīcijas ietvaros var tikt plānotas, kā arī aicinām izvērtēt nepieciešamību kompetenču pilnveides izmaksām noteikt % ierobežojumu vai izmaksas uz vienu cilvēku.
Piedāvātā redakcija
-
	Dace Rasa (CFLA)



